Ելենա Տեմնիկովա

Ելենա Վլադիմիրովնա Տեմնիկովա (ռուս.՝ Еле́на Влади́мировна Те́мникова, 18 ապրիլի, 1985, Կուրգան, ՌՍՖՍՀ, ԽՍՀՄ), ռուս երգչուհի, «Սերեբրո» խմբի նախկին մենակատարուհի, հեռուստա- և ռադիոհաղորդավարուհի, դիզայներ։


== Կենսագրություն ==
Ելենա Տեմնիկովան ծնվել է 1985 թվականի ապրիլի 18-ին Կուրգանում։ 10 տարեկանից լրջորեն զբաղվել է երաժշտությամբ. մասնակցել է փորձերի և ելույթներ է ունեցել։ Մասնակցել է մի շարք մրցույթների, որոնցից շատերում հաղթել է, միաժամանակ դպրոցում լավ է սովորել։ Թողել է երաժշտական դպրոցն ու ալսել է հաճախել Վալերի Չիգինցևի վոկալի դպրոց։ Դպրոցն ավարտելուց հետո ծնողների ու ավագ քրոջ հետ տեղափոխվել է Օմսկ։
2002 թվականին Ելենա Տեմնիկովան՝ որպես մրցույթներից մեկի շրջանային փուլի հաղթող, ուղարկվել է Մոսկվա՝ մասնակցելու Քրիստոս Փրկիչ տաճարում անցկացվող համառուսաստանյան մրցույթին, որտեղ արժանանում է Գրան-պրիի։
2003 թվականի ձմռանը Տեմնիկովան տեղափոխվում է Մոսկվա, որպեսզի վերջնական որոշում կայացնի, թե ուր պիտի ընդունվի սովորելու (թատերական ինստիտուտի կամ որևէ այլ բուհի փիարի բաժին), սակայն տեսնելով «Աստղերի ֆաբրիկայի» հայտարարությունը՝ տուն մեկնելուց առաջ մասնակցում է լսումների և ընտրվում նախագծին մասնակցելու։ Տեմնիկովան սկսում է աշխատել Մաքսիմ Ֆադեևի հետ (ով նույնպես ծնունդով Կուրգանից է), «Աստղերի ֆաբրիկա» նախագծում հասնում է մինչև եզրափակիչ, համերգային շրջագայություններ է ունենում 2003—2004 թվականներին, մասնակցում է Ռուսաստանի Առաջին ալիքի «Վերջին հերոսը-5։ Սուպերխաղ» հաղորդմանը, որպես մենակատար հրավիրվում է մասնակցելու Մոսկվայի ուսանողական բաց թատրոնի (ռուս.՝ Театр МОСТ, Московский Открытый Студенческий Театр) «Օդանավակայան» (ռուս.՝ «Аэропорт») մյուզիքլին։
2006 թվականի սկզբին Մաքսիմ Ֆադեևը որոշում է ստեղծել «SEREBRO» նախագիծը։
2007 թվականի մարտին Առաջին ալիքի հանձնաժողովը որոշում է, որ Եվրատեսիլ 2007 միջազգային երգի մրցույթում Ռուսաստանը կներկայացնի Serebro խումբը։ Մրցույթում նրանք զբաղեցրին երրորդ հորիզոնականը։
Սերեբրո խմբի «Song#1», «Дыши», «Опиум», «Скажи не молчи», «Сладко» երգերը գլխավորել են հիթ-շքերթներ, իսկ խումբն արժանացել է բազմաթիվ մրցանակների և հանդիսատեսի ու գործընկերների համակրանքին։ 2009 թվականին խմբի թողարկած «ОпиумRoz» ալբոմի շնորհանդեսը կատարվել է մեծ համերգի ձևով, որին ներկա էր 70 000 հանդիսատես։

2009 թվականի դեկտեմբերին համացանցում լուրեր տարածվեցին, թե SEREBRO խմբի մենակատար Լենա Տեմնիկովան լքում է կոլեկտիվը։ Ըստ վարկածներից մեկի՝ Տեմնիկովայի հեռանալու պատճառներից մեկը համարվում էր նրա սիրավեպը կոմպոզիտոր Արտյոմ Ֆադեևի հետ, ով պրոդյուսեր Մաքսիմ Ֆադեևի հարազատ եղբայրն է։ Մաքսիմ Ֆադեևն էլ Տեմնիկովային ստիպել է լքել խումբը։ Նոյեմբերի 30-ին խմբի պաշտոնական կայքում հայտարարություն տրվեց, որ սկսվում են լսումներ նոր մեներգչուհու ընտրության նպատակով։
2011 թվականի մայիսի 24-ից Ելենա Տեմնիկովան վարում է МУЗ-ТВ ալիքի «Իրական սեր» (ռուս.՝ «Реальная любовь») դետեկտիվ հեռուստաշոուն։
2011 թվականի հուլիսի 30-ին տեղի ունեցով «Mama Lover» երգի պրեմիերան, իսկ 2012 թվականի հունիսի 13-ին՝ «Мальчик» երգի պրեմիերան։
2013 թվականին խումբը նկարահանեց երեք տեսահոլովակ՝ «Mi-Mi-Mi», «Мало тебя» և «Угар»: Վերջինս՝ որպես դուետ DJ M.E.G.-ի հետ, ներկայացվել է «Премию МУЗ-ТВ 2014. Эволюция» մրցանակաբաշխության «Լավագույն զուգերգ» անվանակարգում։
2014 թվականի փետրվարին տեղի ունեցան «Я тебя не отдам» երգի տեսահոլովակի նկարահանման աշխատանքները։ Երգը ներկայացվեց նաև Big-Love-Show-ում։
2014 թվականի փետրվարի 14-ին Ելենա Տեմնիկովան հայտարարեց, որ 2014 թվականի դեկտեմբերի 3-ին լրանում է Մաքսիմ Ֆադեևի պրոդյուսերական կենտրոնի հետ կնքված պայմանագրի ժամկետը, և դրանից հետո ինքը կլքի SEREBRO խումբը։ Սակայն Տեմնիկովան խմբից դուրս եկավ 2014 թվականի մայիսի 15-ին առողջական խնդիրների պատճառով։ Խմբում Ելենա Տեմնիկովային սկզբում փոխարինեց խմբի նախկին մենակատար Անաստասիա Կարպովան, ապա «Արձակուրդ Մեքսիկայում» (ռուս.՝ «Каникулы в Мексике») շոուի նախկին մասնակից Պոլինա Ֆավորսկայան։
2014 թվականի ամռան վերջին Տեմնիկովան դարձել է Տեմնիկովան դարձել է «Սրտերի համաստեղություն» (ռուս.՝ «Созвездие сердец») հիմնադրամի հոգաբարձական խորհրդի անդամ. հիմնադրամն օգնում է հիվանդ ու հաշմանդամ երեխաներին։
2014 թվականի սեպտեմբերի 9-ից գործում է Տեմնիկովայի ալիքը Rutube վիդեոհոսթինգում։ Նա նաև ռուսական Marmalato ապրանքանիշի հետ համատեղ ստեղծել է Вy Temnikova աքսեսուարների հավաքածուն, որ վաճառքի է հանվել դեկտեմբերի 1-ին։
2014 թվականին Ելենա Տեմնիկովան գլխավորել է Maxim ամսագրի կազմած «Երկրի 100 ամենագրավիչ կանանց» ցանկը։
2014 թվականի նոյեմբերի 18-ին թողակել է իր առաջին լիարժեք սինգլը՝ «Зависимость»: Սինգլի թողարկման առիթով նկարահանվել է հատուկ լիրիկական տեսահոլովակ, որի մտահղացման հեղինակը Տեմնիկովան է։ Տեսահոլովակը նկարահանել է հայտնի լուսանկարիչ Կլաուդիո Պորկարելին։ Տեսահոլովակն առաջին տեղն է գրավել ELLO ալիքի ռեյտինգում՝ որպես «2014 թվականի լավագույն լիրիկական տեսահոլովակ»։

2015 թվականի ապրիլի 6-ին տեղի է ունեցել երգչուհու «Навстречу» սինգլի ու տեսահոլովակի պրեմիերան։ «Навстречу» երգը ներկայացվել է երեք տարբերակներով՝ ռոմանտիկ, պարային և ակուստիկ։
Հուլիսի 13-ին Ելենա Տեմնիկովան հանրությանը ներկայացրեց «Улетаем» պարային սինգլը, որն ընդգրկվեց նրա դեբյուտային ալբոմում։
2015 թվականի օգոստոսի 31-ից Ելենա Տեմնիկովան Մաքսիմ Պրիվալովի հետ համատեղ վարում է Love Radio ռադիոալիքի «Пара напрокат» շոուն։ Սեպտեմբերի 20-ից մասնակցում է Ռուսաստանի առաջին ալիքի «Точь-в-точь» հեռուստահաղորդման երրորդ եթերաշրջանին։
2015 թվականի սեպտեմբերի 29ին տեղի ունեցավ Ելենա Տեմնիկովայի ու Natan-ի «Наверно» երգի պրեմիերան, որի տեսահոլովակը հանրության դատին հանձնվեց հոկտեմբերի 13-ին։


== Անձնական կյանք ==
2014 թվականից ամուսնացած է Դմիտրի Սերգեևի հետ։ 2015 թվականի մարտի 27-ին նրանք ունեցել են դուստր, ում կոչել են Ալեքսանդրա։


== Սկավառակագրություն ==


=== Ստուդիական ալբոմներ ===
«ОпиумRoz» (Serebro խմբի կազմում, 2009)
«Mama Lover» (Serebro խմբի կազմում, 2012)


=== Սինգլներ ===
«Беги» («Աստղերի ֆաբրիկա» նախագծի շրջանակներում, 2003)
«Тайна» («Աստղերի ֆաբրիկա» նախագծի շրջանակներում, 2003)
«Зависимость» (առաջին լիարժեք սինգլը, 2014)
«Навстречу» (2015)
«Улетаем» (2015)
«Наверно» (feat. Natan) (2015)


== Տեսահոլովակներ ==


=== Սերեբրո խմբի կազմում ===


=== Առանձին ===


== Ծանոթագրություններ ==


== Արտաքին հղումներ ==

www.temnikova.ru Ելենա Տեմնիկովայի. պաշտոնական կայք